Baltic Sea Science Center
Baltic Sea Science Center (eesti keeles Läänemere teaduskeskus) asub Skanseni vabaõhumuuseumis Stockholmis. Keskuse loomist aitas rahastada sihtasutus BalticSea2020 ning seda nõustasid teadlased Stockholmi Ülikoolist ja Rootsi Põllumajandusteaduste Ülikoolist. Skansen ja BalticSea2020 alustasid koostöökõnelusi 2015. aastal ning ehitustegevus algas 2016. aasta sügisel. Keskus avati külastajatele 11. aprillil 2019.